Lât in onde il: /,
Une serie di trasmissions regjistradis ator pal teritori furlan su tematichis che a rivuardin la identitât, la lenghe, l’ambient, la culture, la storie, la economie e i mudaments dal Friûl di vuê coordenât di Piero Cargnelutti. Il progjet al è stât metût adun pe ricorince dai 30 agns de prime trasmission di Radio Onde Furlane, cu la colaborazion de Regjon Autonome Friûl VJ, Direzion centrâl istruzion, formazion e culture. Servizi identitâts linguistichis, culturâls e coregjonâi tal forest.
Lât in onde il: /,
Sgarfefurlans
Progjet di documentazion audiovisive sui emigrants furlans intal forest. Loris Vescovo, cognossût pe sô ativitât di cjanteautôr e il videomaker Marco D’Agostini a àn fat un lunc viaç di cuasi 6.000 chilometris tai paîs dal Est (Slovachie, Ucraine, Romanie e Ongjarie), documentât di chescj reportages radiofonics.
Il progjet Sgarfefurlans, realizât cul contribût di Aster Cultura – Noi Cultura, al è finanziât dal Servizi Identitâts linguistichis e coregjonâi tal forest de Regjon Friûl Vignesie Julie. La prime edizion cun intervistis a emigrâts furlans che a vivin e a lavorin in Australie, Gnove Zelande, Tailandie e Cine e je stade realizade tal 2007.
Sgarfefurlans al à vût il ricognossiment dal UNESCO, tal 2008, cul inseriment te liste dai progjets dal an internazionâl des lenghis, te sezion “multilinguisim e rêts internazionâls”.
https://sites.google.com/site/sgarfefurlans/
Lât in onde il: /,
Lât in onde il: /,
Radio Onde Furlane cun Dek ill Ceesa e Michele Polo ator pes scuelis dal Friûl
“Radio Dîs” al torne intes scuelis furlanis cu la sô tierce edizion. Il progjet metût adun de ARLeF e di Radio Onde Furlane al è dut adun spetacul interatîf, trasmission radiofoniche e inchieste itinerante sul rapuart dai zovins cu la lôr lenghe native e cun chês altris lenghis feveladis inte nestre regjon, ancje chês puartadis de imigrazion.
Di Tumieç a Tisane, di S. Pieri a Manià: a son cutuardis i apontaments di “Radio Dîs” ator pes scuelis mediis e superiôrs dal Friûl là che l’animadôr / gjornalist Michele Polo e il rapper Andrea “Dek ill Ceesa” De Candido a van a scuvierzi, cun risultâts che dispès no si spietisi, cualis che a son lis lenghis che i fantats a fevelin di plui in famee e cui amîs, trop fuart che al è il leam cul furlan, cuâi che a son i mudaments puartâts de imigrazion intal cjamp linguistic e trop che e pese la lenghe intai rapuarts tra une gjenerazion e chê altre.
In onda su Radio Onde Furlane il martars e la joibe a une e mieze e in repliche la sabide e il lunis a vot e mieze di buinore.
Il progjet al è finanziât de ARLeF – Agjenzie Regjonâl pe lenghe furlane, e al è svilupât di Informazione Friulana – Radio Onde Furlane.
Lât in onde il: /,
Radio Onde Furlane cun Dek ill Ceesa e Michele Polo ator pes scuelis dal Friûl
“Radio Dîs” al torne intes scuelis furlanis cu la sô tierce edizion. Il progjet metût adun de ARLeF e di Radio Onde Furlane al è dut adun spetacul interatîf, trasmission radiofoniche e inchieste itinerante sul rapuart dai zovins cu la lôr lenghe native e cun chês altris lenghis feveladis inte nestre regjon, ancje chês puartadis de imigrazion.
Di Tumieç a Tisane, di S. Pieri a Manià: a son cutuardis i apontaments di “Radio Dîs” ator pes scuelis mediis e superiôrs dal Friûl là che l’animadôr / gjornalist Michele Polo e il rapper Andrea “Dek ill Ceesa” De Candido a van a scuvierzi, cun risultâts che dispès no si spietisi, cualis che a son lis lenghis che i fantats a fevelin di plui in famee e cui amîs, trop fuart che al è il leam cul furlan, cuâi che a son i mudaments puartâts de imigrazion intal cjamp linguistic e trop che e pese la lenghe intai rapuarts tra une gjenerazion e chê altre.
La prime part dal program e previôt une schirie di intervistis e di confronts là che i students a son invidâts, intune clime legre e informâl, a contâ lis lôr esperiencis e a resonâ su lis sieltis linguistichis personâls e de famee che magari a son usâts a dâ par scontadis. La seconde part e je invezit une conference – spetacul là che Dek e Michele, judâts di un repertori audiovisîf siôr, a mostrin la varietât e la vivarosetât de produzion culturâl par furlan e ta chês altris lenghis propriis de regjon. Si fevele di musiche, di informazion, di produzions televisivis e cinematografichis, di internet. A scjaldâ la atmosfere i pense po Dek ill Ceesa cun cualchi curte esibizion dal vîf compagnât, volte par volte, di altris musiciscj, poetis o operadôrs culturâi ospits di chê tape di “Radio Dîs”.
Lis vôs regjistradis dai students, cjapadis sù tes tapis di Radio-Dîs e montadis cun snait creatîf di Michele Polo, si stramudin intune trasmission radiofoniche vivarose che e propon un montaç dinamic des vôs e des impressions racueltis che, a partî dai 8 di Març, e va in onda su Radio Onde Furlane (fm 90 mhz, o su internet: www.ondefurlane.eu) il martars e la joibe a une e mieze (13.30) e in repliche la sabide e il lunis a vot e mieze di buinore (08.30). La scolte dal program, cul so miscliç di vôs gjenerazionâls, e devente un documentari sonôr pardabon interessant par cirî di capî i moviments de lenghe tai zovins (simpri tal sît www.ondefurlane.eu si puedin scoltâ dutis lis puntadis des edizions precedentis di Radio-Dîs).
Il progjet al è finanziât de ARLeF – Agjenzie Regjonâl pe lenghe furlane, e al è svilupât di Informazione Friulana – Radio Onde Furlane.
Lât in onde il: /,
Lât in onde il: /,
Par vie de casse integrazion in vore pai dipendents de societât cooperative “Informazione Friulana”, editore di Radio Onde Furlane, la programazion de emitente a larà in onde in forme ridote par un pôcs di mês.
Lis trasmissions che a jerin stadis cjapadis dentri intes convenzions cu la Regjon Autonome Friûl – Vignesie Julie a son stadis pe plui part suspindudis (al è il câs di Internazionalitari, Lasimpon, Flabis a mirinde) o limitadis (Ator Ator, Ce Fâ, Schiribicilu).
I nestris spazis di informazion gjornalistiche a son stâts scurtâts cuasi al limit (radiogjornâi de buinore e di misdì e dîs, e rassegne stampe), ma no gjavâts dal dut, di maniere di lassâi ai nestris scoltadôrs dai spazis minims di informazion indipendente.
Tal spazi dal Ator Ator us proponìn une cerce dal nestri archivi storic, dal 1980 ai 1996, cu lis vôs di chei che a son stâts i protagoniscj de culture, de politiche e des bataiis storichis dal Friûl inta chei agns: no je dome une maniere par cuvierzi la riduzion di oris de redazion, ma ancje par mostrâ ce che si à fat tai passe 30 agns di storie di Onde Furlane e par viodi se e trop che al è cambiât il Friûl ta chest periodi.
Tes prossimis zornadis us comunicarìn plui in detai la gnove programazion de emitente.
Nus displâs par ducj chei che a son usâts a scoltânus ogni dì, ma magari cussì no pal moment no jerin soluzions alternativis. O ricuardìn che ducj a puedin dâ une man sei cun donazions, sei cul comprâ lis nestris produzions.
Cun stime,
Mauro Missana
Diretôr responsabil di Radio Onde Furlane
fur_Latn fur_Latn fur_Latn fur_Latn fur_Latn fur_Latn fur_Latn eng_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn srd_Latn fur_Latn